ตราฉัตรอุ้มร้านข้าวแกง ขายออนไลน์ฝ่าโควิด-19
สถานการณ์การระบาดไวรัสโควิด-19 ส่งผลต่อธุรกิจหลายประเภท หากปรับเปลี่ยนไม่ทัน เสี่ยงหยุดกิจการ หนึ่งในนั้นที่ได้รับผลกระทบหนัก คือ ผู้ประกอบการร้านอาหาร จนแทบไม่มียอดขายเข้ามา เนื่องจากการบริการยังเคยชินกับการค้าในรูปแบบเดิมๆ ให้ลูกค้านั่งรับประทานในร้าน แม้ร้านอาหารหลายแห่งมีจุดแข็งด้านความถนัดเรื่องทำอาหารอร่อยก็ตาม ต่างจากธุรกิจร้านอาหารออนไลน์ ดีลิเวอรี ที่กลับเติบโตอย่างรวดเร็วเพื่อช่วยร้านอาหารไทยให้สามารถผ่านวิกฤติ สามารถขยายช่องทาง การจำหน่ายอาหารเพิ่มขึ้น นายสุเมธ เหล่าโมราพร ประธานคณะผู้บริหาร กลุ่มธุรกิจการค้าระหว่างประเทศ เครือเจริญโภคภัณฑ์ (ข้าวตราฉัตร) เผยว่า ในฐานะที่บริษัท ซีพี.ข้าวตราฉัตร มีความเชี่ยวชาญด้านการตลาดออนไลน์ จึงสนับสนุนเปิดช่องทางการจำหน่ายอาหารผ่านระบบออนไลน์ ให้กับ 50 ร้านค้าพันธมิตร ในเขตกรุงเทพฯและปริมณฑล ขายในรูปแบบฟู้ดดีลิเวอรีผ่านช่องทาง LINE MAN พร้อมกับสนับสนุนพื้นที่สื่อโฆษณา ประชาสัมพันธ์ร้านอาหาร และโปรโมชันของร้านอาหารให้กับผู้บริโภค ผ่านทุกช่องทางให้กับร้านอาหารที่เข้าร่วมโครงการฟรีนอกจากผู้บริโภคจะได้รับประทานอาหารไทยอร่อยๆ จากเจ้าประจำ เมนูทุกจานใช้ข้าวหอมมะลิจากพื้นที่ทุ่งกุลาร้องไห้ และข้าวฉัตรไลท์ (กข.43) ข้าวเพื่อสุขภาพ ที่ปลูกโดยชาวนาไทยส่งตรงถึงผู้บริโภคแล้ว แต่ละร้านค้ายังนำเทคนิควิธีการปรุงอาหาร มาจัดทำเป็นคลิปวิดีโอ สอนทำอาหารแบบง่ายๆ ภายใต้เมนู Social Distancing เมนูสุขไม่เว้นระยะห่าง เป็นการส่งต่อความสุขเล็กๆให้กับสมาชิกที่ร่วมกันอยู่บ้าน หยุดเชื้อ เพื่อชาติ ได้ทำเมนูอาหารอร่อยๆได้ไม่เบื่อผ่าน Facebook:ตราฉัตร Family https://www.facebook.com/KhaoTraChat และในอนาคต เมื่อวิกฤติโควิด-19 จะผ่านพ้นไปแล้ว ทางข้าวตราฉัตรจะยังคงพัฒนารูปแบบการซื้อขายผ่านทางออนไลน์ในระบบนี้ต่อไป ทั้งนี้เพื่อสร้างผู้ประกอบการร้านอาหารไทยให้สามารถทำมาค้าขายในโลกออนไลน์ของอนาคตไปได้อย่างเข้มแข็ง โดยธุรกิจร้านค้าอาหารที่สนใจเข้าร่วมโครงการนี้ สามารถสอบถามรายละเอียดได้ที่ 0-2646-7200 ประธานคณะผู้บริหารข้าวตราฉัตรกล่าว.
สถานการณ์การระบาดไวรัสโควิด-19 ส่งผลต่อธุรกิจหลายประเภท หากปรับเปลี่ยนไม่ทัน เสี่ยงหยุดกิจการ
ข้าวตราฉัตร,ร้านข้าวแกง,ขายออนไลน์,LINE MAN,ธุรกิจร้านอาหาร,ร้านอาหาร,ข่าววันนี้,เกษตร